**Likumprojekta "Grozījums Nekustamā īpašuma valsts kadastra likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | Likumprojekts "Grozījums Nekustamā īpašuma valsts kadastra likumā"(turpmāk – likumprojekts) izstrādāts pēc Tieslietu ministrijas iniciatīvas. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Likumprojekts tiek virzīts vienotā likumprojektu paketē ar grozījumiem normatīvajos aktos, kas paredz atslogot bāriņtiesas no tām netipisku uzdevumu pildīšanas, izslēdzot regulējumu par apliecinājumu izdarīšanu un citu Bāriņtiesu likuma VII un VIII nodaļā noteikto uzdevumu izpildi bāriņtiesās. Norādāms, ka, atslogojot bāriņtiesas no šādu uzdevumu pildīšanas, bāriņtiesām būs lielāka kapacitāte stiprināt tās pamata uzdevuma, nodrošināt bērna un aizgādnībā esošas personas tiesību un interešu aizsardzību, izpildes kvalitāti. Izvērsts pamatojums bāriņtiesu funkciju samazināšanai atspoguļots likumprojekta "Grozījumi Bāriņtiesu likumā" sākotnējās ietekmes novērtējuma ziņojumā (anotācijā).  Nekustamā īpašuma valsts kadastra likuma 48.1panta pirmā daļa noteic, ka kadastra informācijas sistēmā reģistrē ziņas par tiesiskā valdītāja maiņu, ja darījuma rezultātā būvi, kura nav ierakstāma zemesgrāmatā kā patstāvīgs īpašuma objekts, iegūst cita persona. Ziņas ieraksta, pamatojoties uz kadastra subjekta vai ieguvēja iesniegumu, kam pievienots darījuma dokuments notariāla akta formā vai ar notāra vai bāriņtiesas apliecinātu parakstu. Ja iesniegumu iesniedz īpašnieka pilnvarota persona, iesniegumam pievieno pilnvaru ar notāra vai bāriņtiesas apliecinātu parakstu.  Ņemot vērā to, ka ar likumprojektā "Grozījumi Bāriņtiesu likumā" noteiktā regulējuma spēkā stāšanos bāriņtiesas vairs neveiks Bāriņtiesu likuma VII un VIII nodaļā noteiktos uzdevumus, tajā skaitā, neapliecinās personu paraksta īstumu, likumprojekts paredz precizēt Nekustamā īpašuma valsts kadastra likuma 48.1 panta pirmo daļu, izslēdzot atsauci uz bāriņtiesu kompetenci personu paraksta īstuma apliecināšanā.  Lai nodrošinātu visos saistītajos likumprojektos noteiktā regulējuma vienlaicīgu spēkā stāšanos, likumprojektā noteiktajam regulējumam paredzēta spēkā stāšanās 2021. gada 1. janvārī. | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Tieslietu ministrija. | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | 106 bāriņtiesas, kuras izdara apliecinājumus, 108 zvērināti notāri, un personas, kuras vēlēsies apliecināt sava paraksta īstumu. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Likumprojekts paredz svītrot atsauci uz bāriņtiesu kompetenci personu paraksta īstuma apliecināšanā.  Personām paraksta īstuma apliecināšanai būs nepieciešams vērsties pie Latvijas Republikā praktizējošiem zvērinātiem notāriem. Attiecīgi pieaugs zvērinātiem notāriem veicamo pienākumu apjoms, jo pie viņiem vērsīsies saņemt notariālo palīdzību personas, kuras līdz likumprojektā noteiktā regulējuma spēkā stāšanās brīdim notariālo palīdzību varēja saņemt bāriņtiesās. | | | | | |
| 3. | Administratīvo izmaksu monetārs novērtējums | | Likumprojekts šo jomu neskar. | | | | | |
| 4. | Atbilstības izmaksu monetārs novērtējums | | Likumprojekts šo jomu neskar. | | | | | |
| 5. | Cita informācija | | Personām, kuras vēlēsies saņemt zvērināta notāra palīdzību, būs nepieciešams segt zvērināta notāra atlīdzības takses, kas regulētas Ministru kabineta 2013. gada 3. septembra noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību", ja vien tās no šīs atlīdzības netiks atbrīvotas, un valsts nodevu par notariālo darbību izpildi saskaņā ar Ministru kabineta 2009. gada 22. septembra noteikumiem Nr. 1069 "Noteikumi par valsts nodevu par notariālo darbību izpildi". Vienlaikus nav prognozējams, cik personas paraksta īstuma apliecināšanai vērsīsies pie zvērinātiem notāriem, kā arī, cik personas un kādā apmērā tiks atbrīvotas no zvērināta notāra atlīdzības takses un valsts nodevas samaksas. | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 | 0 | 0 | 0 |
| 1.2. valsts speciālais budžets | |  |  |  |  |  |  |  |
| 1.3. pašvaldību budžets | |  |  |  |  |  |  |  |
| 2. Budžeta izdevumi | | 0 | 0 | 0 | 0 | 0 | 0 | 0 |
| 2.1. valsts pamatbudžets | | 0 | 0 | 0 | 0 | 0 | 0 | 0 |
| 2.2. valsts speciālais budžets | |  |  |  |  |  |  |  |
| 2.3. pašvaldību budžets | |  |  |  |  |  |  |  |
| 3. Finansiālā ietekme | | 0 | 0 | 0 | 0 | 0 | 0 | 0 |
| 3.1. valsts pamatbudžets | | 0 | 0 | 0 | 0 | 0 | 0 | 0 |
| 3.2. speciālais budžets | |  |  |  |  |  |  |  |
| 3.3. pašvaldību budžets | |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | 0 | 0 | 0 | 0 | 0 | 0 | 0 |
| 5. Precizēta finansiālā ietekme | | x | 0 | x | 0 | x | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Likumprojekts šo jomu neskar. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav. | | | | | | |
| 8. Cita informācija | | Ietekme uz valsts un pašvaldību budžetu atspoguļota likumprojekta "Grozījumi Bāriņtiesu likumā" sākotnējās ietekmes novērtējuma ziņojumā (anotācijā). | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts tiek virzīts vienotā likumprojektu paketē ar grozījumiem normatīvajos aktos, kas paredz atslogot bāriņtiesas no tām netipisku uzdevumu pildīšanas, izslēdzot regulējumu par apliecinājumu izdarīšanu un citu Bāriņtiesu likuma VII un VIII nodaļā noteikto uzdevumu izpildi bāriņtiesās. Tāpat no normatīvajiem aktiem tiek svītrotas atsauces uz bāriņtiesu kompetenci izdarīt apliecinājumus un pildīt citus Bāriņtiesu likuma VII un VIII nodaļā noteiktos uzdevumus. Tādējādi vienlaikus ar likumprojektu tiek virzīti likumprojekti, kas paredz izdarīt grozījumus:   1. Bāriņtiesu likumā; 2. Notariāta likumā; 3. Civillikumā; 4. likumā "Par tautas nobalsošanu, likumu ierosināšanu un Eiropas pilsoņu iniciatīvu"; 5. Kredītiestāžu likumā; 6. Zemesgrāmatu likumā; 7. likumā "Par Latvijas Republikas Uzņēmumu reģistru"; 8. Civilstāvokļa aktu reģistrācijas likumā; 9. likumā "Par atjaunotā Latvijas Republikas 1937. gada Civillikuma ģimenes tiesību daļas spēkā stāšanās laiku un piemērošanas kārtību".   Vienlaikus ar minēto likumprojektu spēkā stāšanos nepieciešams izdarīt grozījumus šādos Ministru kabineta noteikumos, svītrojot atsauces uz bāriņtiesu kompetenci izdarīt apliecinājumus un pildīt citus Bāriņtiesu likuma VII un VIII nodaļā noteiktos uzdevumus un ar to saistīto regulējumu:   1. Ministru kabineta 2017. gada 16. augusta noteikumos Nr. 474 "Tieslietu ministrijas nolikums"; 2. Ministru kabineta 2006. gada 19. decembra noteikumos Nr. 1037 "Bāriņtiesas darbības noteikumi"; 3. Ministru kabineta 2006. gada 5. decembra noteikumos Nr. 984 "Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību"; 4. Ministru kabineta 2008. gada 4. augusta noteikumos Nr. 618 "Noteikumi par mantojuma reģistra un mantojuma lietu vešanu"; 5. Ministru kabineta 2013. gada 10. decembra noteikumos Nr. 1448 "Noteikumi par publisko testamentu reģistru"; 6. Ministru kabineta 2010. gada 30. novembra noteikumos Nr. 1075 "Valsts un pašvaldību institūciju amatu katalogs"; 7. Ministru kabineta 2019. gada 26. marta noteikumos Nr. 134 "Lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtība"; 8. Ministru kabineta 2011. gada 27. decembra noteikumos Nr. 1019 "Zemes kadastrālās uzmērīšanas noteikumi".   Turklāt vienlaikus ar likumprojektā "Grozījumi Bāriņtiesu likumā" noteiktā regulējuma spēkā stāšanos spēku zaudēs Ministru kabineta 2007. gada 6. marta noteikumi Nr. 166 "Noteikumi par ziņām, kas ierakstāmas bāriņtiesu izdarīto apliecinājumu un citu darbību reģistrā, un reģistra vešanas kārtību" (Latvijas Vēstnesis, 2007, 41. nr.; 2009, 98. nr.; 2013, 209. nr.), jo spēku zaudēs to deleģējošā norma. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju izteikt viedokli, likumprojekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots Tieslietu ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Tieslietu ministrija 2020. gada 2. jūnijā likumprojektu ievietoja savā tīmekļvietnē sadaļā "Sabiedrības līdzdalība" (pieejams: <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), kā arī likumprojekts tika ievietots Valsts kancelejas tīmekļvietnē sadaļā "Ministru kabineta diskusiju dokumenti" (pieejams: <https://mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2020. gada 15. jūnijam sniegt rakstisku viedokli Tieslietu ministrijai par izstrādāto likumprojektu. |
| 3. | Sabiedrības līdzdalības rezultāti | Pēc likumprojekta ievietošanas Tieslietu ministrijas un Valsts kancelejas tīmekļvietnē viedokļi par likumprojektu no sabiedrības pārstāvju puses nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. Likumprojekts svītro atsauci uz bāriņtiesu kompetenci personu paraksta īstuma apliecināšanā, tādējādi [atslogojot bāriņtiesas no tām netipisku uzdevumu pildīšanas.](http://tm-doclogix.ts.gov.lv/doclogix/Common/Form.aspx?ID=1636288&Referrer=2112fb92-2257-4fd6-b5b7-131fa6c8733c) |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs R. Kronbergs

Alberinga 67036835

[Kristine.Alberinga@tm.gov.lv](mailto:Kristine.Alberinga@tm.gov.lv)